OpenLLM-France/wikimedia huggingface dataset:
# Real Women Have Curves

Real Women Have Curves (ingelesez, Benetako emakumeek biribiltasunak dauzkate) 2002ko Patricia Cardosok zuzendutako komedia-drama film estatubatuarra da. Gidoia idatzi zuten George LaVook eta Josefina Lópezek, azken honena delarik oinarrizko lana, izen bereko antzezlana. Filmak America Ferrera du protagonista (bere estreinako debut film luze batean).

## Sinopsia

Oharra: Atal honek istorio osoa edo amaiera argitzen du.
Ana García lehen belaunaldiko estatubatuarra da, Los Angelesko komunitate mexikar chicanoan jaioa. Beka bat jaso du New York-eko unibertsitate batean ikasketak egiteko, baina hara joateko gogoak talka egiten du beste errealitate batekin: familiak bere lana ere behar du, daukaten joskintza negozioari ahal bezala eusteko. Izenburutik asmatu daitekeen bezala, gorputz-aniztasunaren aldeko mezua ere badu filmak.

## Aktoreak

* America Ferrera
* Lupe Ontiveros
* Ingrid Oliu
* George Lopez
* Brian Sites

## Sariak

Sundanceko zinema-jaialdian 2002an ikusleen saria jaso zuen film dramatiko onenagarik, eta antzezpenagatik Epaimahaiaren Sari Berezii bat. Filmak Donostiako Nazioarteko Zinemaldian Gazteen Epaimahaiaren Saria jaso zuen halaber. Humanitas Saria ere irabazi du filmak.

## Erreferentziak

* ↑ Doraemon. «Real Women Have Curves» AZpiTituluak.eus (Noiz kontsultatua: 2023-09-13).

## Kanpo estekak

* Datuak: Q1280945
# Black Swan

Black Swan (euskaraz: «Beltxarga Beltza») 2010eko Darren Aronofsky estatubatuar zinema zuzendariak zuzendutako thriller psikologiko film bat da. Natalie Portman, Vincent Cassel, Mila Kunis eta Winona Ryder aktoreek antzeztu zuten.
New York hirian Piotr Ilitx Txaikovski errusiar musikagilearen Beltxargen aintzira opera estreinatzera doan konpainia prestigiotsu batean girotua dago.
2010eko Veneziako Zinemaldian estreinatu zen. 2010eko Emakumezko aktore onenaren Oscar Saria (Natalie Portman) irabazi zuen. Beste lau Oscar Sarien izendapenak ere jaso zituen: Argazkigintza onenaren Oscar Saria (Matthew Libatique), Zuzendari onenaren Oscar Saria (Darren Aronofsky), Muntatze onenaren Oscar Saria (Andrew Weisblum) eta Film onenaren Oscar Saria.

## Argumentua

Oharra: Atal honek istorio osoa edo amaiera argitzen du.
Nina (Natalie Portman), New York hiriko ballet konpainia bateko dantzari bikaina da, bere lanak bizitzako denbora guztia hartzen dio. Amaren presioa (Barbara Hershey), konpainia bereko Lily (Mila Kunis) dantzariarekin duen lehia eta Thomas (Vincent Cassel) konpainiako zuzendariaren zorroztasuna estreinaldi eguna gerturatzen doan heinean areagotuz joango dira. Tentsio honek Ninarengan nekea, urduritasuna eta naharmen mentala eragingo ditu, horregatik errealitatea eta fikzioa ezberdintzea gero eta zailagoa egingo zaio.

## Aktoreak

* Natalie Portman: Nina Sayers / Beltxarga Erregina
* Mila Kunis: Lily / Beltxarga Beltza
* Vincent Cassel: Thomas Leroy / Zalduna
* Barbara Hershey: Erica Sayers / Erregina
* Winona Ryder: Elizabeth "Beth" MacIntyre / Hiltzorian Dagoen Beltxarga
* Benjamin Millepied: David Moreau / Printzea
* Ksenia Solo: Veronica / Beltxarga Txikia
* Kristina Anapau: Galina / Beltxarga Txikia
* Janet Montgomery: Madeline / Beltxarga Txikia
* Sebastian Stan: Andrew / Segizioa
* Toby Hemingway: Thomas "Tom" / Segizioa

## Kanpo estekak

* Black Swan filmaren iragarkis ikusgai. Youtube.com (Ingelesez)
* IMDBko fitxa irakurgai (Ingelesez)
* Datuak: Q180214
* Multimedia: Black Swan (2010 film) / Q180214
# The Exorcist (filma)

The Exorcist (euskaraz: «Exorzista» edota «Etsai-kentzailea») 1973ko William Friedkin estatubatuar zinema zuzendariaren filma bat da. Filma honetan honako aktore hauek antzeztu zuten: Ellen Burstyn, Max von Sydow, Lee J. Cobb, Kitty Winn, Jack MacGowran, Jason Miller, Linda Blair eta Mercedes McCambridge.
Filmaren gidoigilea William Peter Blatty izan zen, berak 1972an idatzitako The Exorcist eleberriaren zinemarako egokitzapena izan zelarik. Bertan, hamabi urtetako Regan MacNeil neskatoaren deabrutzea eta ongorengo exorzismoa azaltzen da.
Hamabi Oscar Sarietarako izendatua egon zen, azkenik haietako bi irabazi zituelarik: Egokitutako gidoi onenaren Oscar Saria (William Peter Blatty) eta Soinu onenaren Oscar Saria (Robert Knudson eta Chris Newman). Hiru Urrezko Globo Sari ere irabazi zituen: Emakumezko Bigarren Aktore Onena (Linda Blair), Zuzendari Onena (William Friedkin) eta Gidoi Onena (William Peter Blatty).
Bestalde, Mike Oldfield musikagilearen Tubular Bells abestiko piano solo kitzikagarria filma honetako ikur eta doinu ospetsua bilakatu zen.

## Jarraipenak

Filmak sekulako arrakasta izan zuenez ondorengo urteetan jarraipenak izan zituen: Exorcist II: The Heretic (1977), The Exorcist III (1990), Exorcist: The Beginning (2004) eta Dominion: Prequel to the Exorcist (2005).

## Argumentua

1949. urtea, Washington Hirian telebistako aktorea den Chris MacNeil-ek (Ellen Burstyn) bere alaba Regan-ekin (Linda Blair) erabat kezkatua dago, maiz espasmoak, naturaz gaindiko indarra eta airean esekitzeko gaiatasuna erakusten baiditu.
Mediku eta psikiatra ugariren azterketek ezer topatzen ez dutenez, amak bere alabaren gaitza fisikoa edo psikikoa baino arimakoa delako ustea areagotuz doa. Honela Aita Merrin etsai-kentzailea (Max von Sydow) eta Aita Karras (Jason Miller) laguntzaileak neskatoaren exorzismoari ekin eta Pazuzu deabruaren menpe dagoela jakingo dute.

## Aktoreak

* Ellen Burstyn: Chris MacNeil
* Max von Sydow: Aita Merrin
* Lee J. Cobb: Tinent Kinderman
* Kitty Wynn: Sharon Spencer
* Jack MacGowran: Burke Dennings
* Jason Miller: Aita Karras
* Linda Blair: Regan Theresa MacNeil
* William O'Malley: Aita Dyer
* Mercedes McCambridge: Pazuzu deabruaren ahotsa

## Kanpo estekak

* The Exorcist filmaren webgunea (Ingelesez)
* The Exorcist filmaren iragarkia ikusgai (Ingelesez)
* The Exorcist filmaren IMDBko fitxa irakurgai (Ingelesez)
* Datuak: Q274167
* Multimedia: The Exorcist (film) / Q274167
# Les Filles d'Olfa

Les Filles d'Olfa 2023ko Kaouther Ben Hania tunisiar zinema zuzendariaren film dokumentala da.

## Sinopsia

Oharra: Atal honek istorio osoa edo amaiera argitzen du.
Olfaren bizitza, tunisiarra eta 4 neskatoren ama, argi-itzalen artean mugitzen da. Egun batean, bere bi alaba zaharrenak desagertu egingo dira. Haien hutsunea betetzeko, Kaouther Ben Hania zuzendariak aktore profesionalak deitu, eta sistema zinematografiko itzela jarriko du martxan Olfaren eta bere alaben istorioa ulertzeko. Itxaropenez, matxinadaz, indarkeriaz, transmisioz eta ahizpatasunez beteriko bidaia intimoa.

## Erreferentziak

* ↑ «Oinaze isilduak» Berria 2024-02-07 CC BY-SA 4.0 lizentziapean.

## Kanpo estekak

* Datuak: Q117705910
* Multimedia: Les Filles d’Olfa / Q117705910
# Julieta (filma)

Julieta 2016ko Pedro Almodóvar espainiar zinema zuzendariaren drama filma bat da, Alice Munrok idatzitako ipuin batean oinarrituta. Emma Suárez, Adriana Ugarte eta Rossy de Palma aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Julieta Madrilen bizi da eta Xoan bere senarra galdu berri du. Antía bere alabak 18 bete berriak ditu eta inolako azalpenik eman gabe ihes egitea erabaki du. Julietak bere bila arituko da eta bere alabari buruz ezer gutxi dakiela konturatuko da.

## Aktoreak

* Emma Suárez: Julieta (heldua)
* Adriana Ugarte: Julieta (gaztea)
* Sara Jiménez: Beatriz (neskato)
* Priscilla Delgado: Antia (neskato)
* Rossy de Palma: Marian
* Michelle Jenner: Beatriz
* Inma Cuesta: Ava
* Darío Grandinetti: Lorenzo
* Daniel Grao: Xoan
* Pilar Castro: Claudia (Beatrizen ama)
* Nathalie Poza: Juana
* Susi Sánchez: Sara (Julietaren ama)
* Joaquín Notario: Samuel (Julietaren aita)
* Blanca Parés: Antia (nerabe)
* Jimena Solano: Antia (2 urte)
* María Mera
* Mariam Bachir: Sanaa

## Kanpo estekak

* Webgune ofiziala (Gaztelaniaz)
* Filmaren IMDBko fitxa irakurgai (Ingelesez)
* Datuak: Q20026867
# Panic Room

Panic Room (euskaraz: «Izuaren Gela») 2002ko David Fincher estatubatuar zinema zuzendariak zuzendutako beldurrezko film bat da. Jodie Foster, Forest Whitaker, Dwight Yoakam, Jared Leto eta Kristen Stewart aktoreek antzeztu zuten.

## Argumentua

Oharra: Atal honek istorio osoa edo amaiera argitzen du.
Meg Altman (Jodie Foster) banandu berri da eta Sarah (Kristen Stewart) alabarekin batera New York hiriko luxuzko etxe batera bizitzera lekualdatu dira. Baina ezezagun batzuk beren etxean sartzean, biak "izuaren aurkako gelan" sartuko dira, hormigoizko lau hormen artean babesleku gisa eraikitako ezkutuko ganbera, bertan telefono linea independientea, etxeko txoko guztiak behatzeko monitoreak eta altzairuzko segurtasun atea dauzkate. Ustez, erasotzaileetatik babesteko adina segurtasun eskeintzen dieten elementuak.

## Aktoreak

* Jodie Foster: Meg Altman
* Kristen Stewart: Sarah Altman
* Forest Whitaker: Burnham
* Jared Leto: Junior
* Dwight Yoakam: Raoul
* Patrick Bauchau: Stephen Altman

## Kanpo estekak

* Panic Room filmaren iragarkia ikusgai. Youtube.com (Ingelesez)
* Webgune ofiziala (Ingelesez)
* IMDBko fitxa irakurgai (Ingelesez)
* Datuak: Q741042
# Höstsonaten

Höstsonaten (alemanez: Herbstsonate; euskaraz: «Udazkeneko Sonata») 1978ko Ingmar Bergman suediar zinema zuzendari eta gidoigileak zuzendu eta idatzitako drama film bat da.
Filmak piano-jotzaile ospetsu bat eta bere alaba arduragabearen arteko gatazka azaltzen du. Ingrid Bergman aktorearen zinemarako film batetako azken antzezpena izan zen. Soinu banda Frédéric Chopin poloniar musikagilearen piano doinuek osatu zuten.

## Argumentua

Oharra: Atal honek istorio osoa edo amaiera argitzen du.
Charlotte (Ingrid Bergman) nazioartean ospea duen piano-jotzailea da. Bi alaba ditu: Helena (Lena Nyman) duela urte askotatik ezgaitua dago. Eva (Liv Ullmann), alaba zaharrenak, bere seme bakarra istripu batean itota galdu du, eta Suediako herri bateko Viktor (Halvar Björk) izeneko apaiz luterano batekin ezkondua dago. Charlotte urte askoz bere lankide eta lagun izan den Leonarden heriotza ikusi berri du. Evak bere ama duela zazpi urtetatik ez du ikusi, hortaz, Leonarden heriotzaren gertaera amari idatzi eta elizetxean egun batzuk atseden har dezan eskatzeko aprobetxatuko du.
Charlotte etxera iritsiko da. Bere ailegatzearen ondoren, Evak amari Helena bere eta Viktoren zaintzapean bizi dela jakinaraziko dio, amak ospitalean zela uste arren. Gordintasun emozionalez beteriko solasaldi batean, Charlotte eta Evren artean urteetan egon diren oroitzapen eta umiliazioak azaleratuko dira. Ama eta alabaren gaueko solasaldian zehar emozioek gainezka egingo dute. Dena baretzean, Charlottek aintziraren alboko etxea lasaitasunez utzi eta bere piano kontzertista hiritar bizimoduari berrekingo dio. Parrokia txikian, Eva eta Viktorrek beren bizimodu lasaiarekin jarraituko dute, Helena zainduz eta desagertutako euren semearen oroitzapenarekin batera.

## Aktoreak

* Ingrid Bergman: Charlotte Andergast
* Liv Ullmann: Eva
* Lena Nyman: Helena
* Halvar Björk: Viktor
* Marianne Aminoff: Charlotten idazkari pribatua
* Arne Bang-Hansen: Osaba Otto
* Gunnar Björnstrand: Paul
* Erland Josephson: Josef
* Georg Løkkeberg: Leonardo
* Mimi Pollak: Piano irakaslea
* Linn Ullmann: Eva neskatoa

## Kanpo estekak

* Höstsonaten filmaren iragarkia ikusgai. Youtube.com
* Höstsonaten filmaren IMDBko fitxa irakurgai (Ingelesez)
* Datuak: Q322572
# Tacones lejanos

Tacones lejanos (euskaraz: «Urrutiko takoiak») 1991ko Pedro Almodóvar espainiar zinema zuzendari eta gidoigileak zuzendu eta idatzitako drama film bat da. Marisa Paredes, Victoria Abril eta Miguel Bosé aktoreek antzeztu zuten.
Atzerritar film onenaren César Saria irabazi zuen, bai eta Emakumezko aktore onenaren Sant Jordi Saria ere.

## Argumentua

Oharra: Atal honek istorio osoa edo amaiera argitzen du.
Rebecak (Victoria Abril) bere senar Manuelek (Féodor Atkine) zuzentzen duen kate bateko albistegi bateko esatari gisa lan egiten du. Bere senarra iraganean Rebecaren bikotea izan, Becky del Páramo (Rocío Muñoz), hark Rebeca utzi eta abeslari ibilbideari ekin arte, eta Manuelek ez daki Rebeca emaztea Beckyren alaba denik. Hamabost urte beranduago, ama Madrilera abestera eta oraindik argitzeke dauden kontuak konpotzera itzuli da, bereziki Rebeca alabarekin duen harremanari buruzkoak. Berau ailegatzen den gauean, Beckyk Rebeca eta Manuelekin afalduko du. Hiruak Beckyren imitatzaile baten ikuskizuna ikustera joango dira, Femme Letal tranformista (Miguel Bosé). Rebecak amari zenbat faltan botatzen zuen aipatuko dio, horregatik imitatzailea ikustera joan ohi dela. Rebeca eta Manuelen harremana oso ongi ez doanez, Manuelek Beckyrekin zuen maitasun harremanari berrekin nahiko du, baina Beckyk haren eskintzari uko egingo dio, nahiz eta Manuelek Rebecaz dibortziatzeko prest dagoela aipatu. Gau batez, Manuel bere txaletean erailda agertuko da.

## Aktoreak

* Victoria Abril (Rebeca)
* Rocío Muñoz (Rebeca neskatoa)
* Marisa Paredes (Becky del Páramo)
* Miguel Bosé (Domínguez epailea/Femme Letal)
* Anna Lizarán (Margarita)
* Mayrata O'Wisiedo (Domínguez epailearen ama)
* Cristina Marcos (Paula)
* Féodor Atkine (Manuel)
* Pedro Díez del Corral (Alberto)
* Bibi Andersen (Suzanna)
* Nacho Martínez (Juan)
* Miriam Díaz Aroca (Isabel)
* Juan José Otegui (ospitaleko kapilaua)
* Paula Soldevilla (erizaina)
* Javier Bardem (Javier)

## Kanpo estekak

* Tacones lejanos filmaren iragarkia ikusgai. Youtube.com (Gaztelaniaz)
* IMDBko fitxa irakurgai (Ingelesez)
* Datuak: Q650043
# Titanic (1997ko filma)

    Artikulu hau 1997ko filmari buruzkoa da; Titanic ontziari buruzko filmen zerrenda gaitzat duena beste hau da: «Titanic filmak (argipena)»
Titanic 1997ko James Cameronek zuzendu eta ekoitzitako film erromantiko epikoa da, RMS Titanic itsasontziaren urperatzean oinarrituta. Historian sari gehien irabazi duen filmetako bat da, tartean hamaika Oscar sari (Ben-Hur eta Eraztunen jauna: erregearen itzulera filmekin berdindutako marka), lau Golden Globe, zortzi Satellite sari edo bi People's Choice, besteak beste. 600 milioi dolar eskuratu zituen AEBn eta Kanadan, eta 1.800 milioi dolar mundu osoan, hamarkada batez historian diru gehien bildu zuen filma.

## Argumentua

Oharra: Atal honek istorio osoa edo amaiera argitzen du.
Jack Dawson (Leonardo DiCaprio) eta Rose DeWitt Bukater (Kate Winslet) klase sozial ezberdineko bi kide dira eta RMS Titanic itsasontziaren 1912ko irekiera-bidaian doazela elkarrez maitemindu dira. Gizarte klase ezberdinekoak izateak arazo handiak dakarzkie beraien harremana aurrera eramateko eta dramaz beteriko uneak bizi dituzte. Pertsonaia nagusiak fikziozkoak badira ere, historikoak ere daude, tartean Rose kontalari zaharrarena, Gloria Stuartek antzeztua. Filma itsasontziaren hondoratze dramatiko eta tristearekin bukatzen da.

## Pertsonaiak

-Fikziozko pertsonaiak-
* Leonardo DiCaprio: Jack Dawson
* Kate Winslet: Rose DeWitt Bukater
* Billy Zane: Caledon "Cal" Nathan Hockley
* Frances Fisher: Ruth DeWitt Bukater
* Danny Nucci: Fabrizio De Rossi
* Jason Barry: Tommy Ryan
* David Warner: Spicer Lovejoy
* Bill Paxton: Brock Lovett
* Gloria Stuart: ehun urteko Rose Calvert
* Suzy Amis: Lizzy Calvert
* Lewis Abernathy: Lewis Bodine
-Benetazko pertsonaiak-
* Kathy Bates: Margaret Brown
* Victor Garber: Thomas Andrews
* Bernard Hill: Edward John Smith kapitaina
* Jonathan Hyde: Joseph Bruce Ismay
* Eric Braeden: John Jacob Astor IV.a koronela
* Bernard Fox: Archibald Gracie koronela
* Michael Ensign: Benjamin Guggenheim
* Jonathan Evans-Jones: Wallace Hartley
* Ewan Stewart: William McMaster Murdoch lehenengo ofiziala
* Jonathan Phillips: Charles Lightoller bigarren ofiziala
* Ioan Gruffudd: Harold Lowe bostgarren ofiziala
* Edward Fletcher: James Paul Moody seigarren ofiziala

## Ikus, gainera

* RMS Titanic

## Kanpo estekak

* imdb.com
* Datuak: Q44578
* Multimedia: Titanic (1997 film) / Q44578
* ↑ «Forecast: 'American Reunion,' 'Titanic 3D' Challenge 'Hunger Games'» Box Office Mojo (Noiz kontsultatua: 2022-12-19).
# La piel en primavera

La piel en primavera 2024ko Yennifer Uribe Alzate kolonbiar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Sandrak lanera eramango duen autobusa hartu du. Jendez beteta dago, eta zutik doa. Geltokietako batean mutil bat sartu da, eta autobusa aurretik atzera zeharkatu du zerbait saldu nahian. Jendea igo eta jaitsi egiten da, hutsik dauden eserlekuak betez. Sandra autobusaren aurrealdera doa; izan ere, lanpostu berri bat du, eta ez dago ziur zein den bere geltokia. Gidariari erakutsi dio helbidea, eta mesedez gertu daudenean abisatzeko eskatu dio. Ahaztu ez dadin kopilotuaren eserlekuan eseri da Sandra. Sandrak egunero hartuko du autobusa, lanera joan behar duenetan behintzat. Eta autobus bidaia horietan emakumearen bilakaera erretratatuko da: gidariarekin hizketan hasten denean janzkera aldatuko du, eta ezpainak gorriz margotuko ditu, autobusaren aurrealde edo atzealdean jartzea bere umorearen adierazgarri izango da, eta kopilotuaren eserlekuan beste emakume bat esertzean bere konfiantza kolokan ikusiko dugu.

## Aktoreak

* Alba Liliana Agudelo Posada: Sandra
* Eduardo Arango
* Cristian López
* Laura Zapata

## Erreferentziak

* ↑ «Autobusez aldatzeko aukera» Berria 2024-09-28 CC BY-SA 4.0 lizentziapean.
# Anhell69

Anhell69 2022ko Theo Montoya kolonbiar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Medellín distopiko batean biolentzia horren da handia, non hilerrian ez dagoen gorpu gehiagorentzako tokirik, eta izpirituak hiritik dabiltza, bizidunekin bizitzen. Testuinguru horretan hasiko dira ugaritzen espektrofilikoak deiturikoak: mamuekin sexu harremanak dituzten pertsonak. Narkoak, paramilitarrak eta Polizia gazte horiei jazartzen eta haiek hiltzen hasiko dira.

## Aktoreak

* Camilo Najar
* Sergio Pérez
* Juan Pérez
* Alejandro Hincapié
* Julian David Moncada
* Camilo Machado
* Víctor Gaviria
* Alejandro Mendigana

## Erreferentziak

* ↑ «Biolentzia, mamuak eta komunitatea» Berria 2023-05-20 CC BY-SA 4.0 lizentziapean.

## Kanpo estekak

* Datuak: Q113630933
* Multimedia: Anhell69 / Q113630933
# El abrazo de la serpiente

El abrazo de la serpiente 2015eko Ciro Guerra kolonbiar zinema zuzendariaren abenturazko drama film bat da.
2015eko Cannesko Zinemaldian estreinatu zen, eta Zuzendarien Hamabostaldiko Saria irabazi zuen.

## Argumentua

Oharra: Atal honek istorio osoa edo amaiera argitzen du.
Karamakate Amazoniako xaman boteretsu bat izan ohi zen, bere herritik biziraun duen bakarra da, eta oihan sakonean bizi da. Urteak daramatza bakarrik, eta horregatik "chullachaqui" bilakatu da, hau da, giza-oskol huts bat, emozio eta oroitzapenik gabekoa. Bere bizitza bakartia bapatean aldatzen da bere gordelekura Evan heltzen denean, estatubatuar etnobotaniko bat, yakruna ezkutuko landare boteretsuarearen bila, amets egiten erakusteko gai den landarea. Karamakatek Evan bere bilakuntzan laguntzea onartzen du, eta bidai bat hasten dute oihanaren bihotzera, non iragana, oraina eta etorkizuna nahasten diren, eta xamana galdutako oroitzapenak berreskuratzen joango da.

## Aktoreak

* Nilbio Torres: Karamakate gaztea
* Antonio Bolívar: Karamakate zaharra
* Jan Bijvoet: Theo
* Brionne Davis: Evan
* Luigi Sciamanna: Gaspar
* Yauenkü Migue: Manduca
* Nicolás Cancino: Anizetto

## Erreferentziak

* ↑ «“El abrazo de la serpiente” galardonada en Cannes» Revista Arcadia 2015-5-22.

## Kanpo estekak

* El abrazo de la serpiente filmaren IMDBko fitxa irakurgai (Ingelesez)
* Datuak: Q19824642
# El olvido que seremos (filma)

El olvido que seremos 2020ko Fernando Truebak zuzendutako film dramatikoa da, Héctor Abad Faciolinceren izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Istorioak Héctor Abad Gómez mediku kolonbiarren bizitza kontatzen du, seme-alabez ez ezik, klase behartsuenetako umeez ere kezkatzen zen aita baten bizitza, hain zuzen. Eszenatokia: etxea, tolerantzian eta maitasunean funtsaturiko hezkuntza batek berezko dituen bizitasunez eta sormenez beteriko tokia. Erabat ezustean, gizonaren alaba maiteetako bat minbizi izugarri batek jota hilko da. Izaki ezin bereziago bat galdu izanak eragindako tristurak eta amorruak bultzatuta, Héctorrek begiak irekiko ditu, eta ikusiko du gizartea, ez entzuteaz eta zeharo intolerantea izateaz gain, bere atzetik joango dela, isilarazteko

## Pertsonaiak

* Javier Cámara: Héctor Abad Gómez
* Aida Morales
* Patricia Tamayo
* Juan Pablo Urrego

## Erreferentziak

* ↑ «El olvido que seremos / Forgotten We'll Be» Donostiako Zinemaldia.

## Kanpo estekak

* Datuak: Q96378183
# Eles transportan a morte

Eles transportan a morte 2021eko Helena Girón eta Samuel M. Delgado espainiar zinema zuzendarien film dramatikoa da.

## Sinopsia

Oharra: Atal honek istorio osoa edo amaiera argitzen du.
Kristobal Kolonen zeharkaldia, 1492. urtean. Itsasontzietan hiltzera zigortuak izan ziren hiru gizon daude; Kanaria uharteetan, ihes egingo dute kandela batekin. Bitartean, emakume bat bere ahizpa gaixoa salbatzeko ahaleginetan ari da, eta sorgin sendalari batengana eramango du. Heriotzatik ihes egin nahi duten bi bidaia dira.

## Aktoreak

* Nuria Lestegás
* Sara Ferro
* Xoán Reices
* Valentín Estévez
* David Pantaleón

## Erreferentziak

* ↑ «Eles transportan a morte» Berria 2022-05-07 CC BY-SA 4.0 lizentziapean.

## Kanpo estekak

* Datuak: Q111893449
# La jauría (filma)

La jauría 2022ko Andrés Ramírez Pulido kolonbiar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Eliu hilketa batengatik zigor bat betetzen ari da oihanaren erdian kokatutako birgaitze zentro esperimental batean. Haren lagunik onena eta konplizea leku berera eramaten dutenean, gazteek euren krimena berreraikiko dute, eta atzean utzi nahiko luketen iraganari aurre egitea beste erremediorik ez dute izango.

## Aktoreak

* Jhojan Estiven Jimenez
* Maicol Andrés Jimenez
* Diego Rincón
* Miguel Viera
* Carlos Steven Blanco
* Ricardo Alberto Parra
* Jhoani Barreto
* Marleyda Soto
* Wismer Vásquez

## Erreferentziak

* ↑ «La jauría» Berria 2023-06-24 CC BY-SA 4.0 lizentziapean.

## Kanpo estekak

* Datuak: Q112129182
# La roya

La roya 2021eko Juan Sebastián Mesa kolonbiar zinema zuzendariaren film dramatikoa da.

## Argumentua

Oharra: Atal honek istorio osoa edo amaiera argitzen du.
Jorge nekazari gaztea mendi baten tontorrean bizi da. Bere belaunaldiko guztiek hirira emigratu dute, baina Jorge geratu egin da aitak oinordetzan utzi zion kafe-etxaldearen ardura hartu duelako, aitona zaintzeaz eta bere lehengusu Rosarekin maitasun-harreman bat izateaz gain.

## Aktoreak

* Juan Daniel Ortíz: Jorge
* Paula Andrea Cano: Rosa
* Laura Gutiérrez: Andrea

## Erreferentziak

* ↑ sansebastianfestival.com

## Kanpo estekak

* Datuak: Q108686721
# La virgen de los sicarios

La virgen de los sicarios 2000ko Barbet Schroeder frantziar zinema zuzendariaren filma da, Fernando Vallejoren izen bereko eleberrian oinarrituta.

## Sinopsia

Oharra: Atal honek istorio osoa edo amaiera argitzen du.
Fernando idazlea Medellinera itzuli da hogeita hamar urte kanpoan egon ondoren. Iritsi bezain orduko, Alexis gaztea ezagutu du, amorante egin dira eta mutilari gizakien bizitzak jada baliorik ez duen kaleetan barrena egindako paseotan lagunduko dio.

## Aktoreak

* Germán Jaramillo : Fernando
* Anderson Ballesteros : Alexis
* Juan David Restrepo : Wilmar
* Manuel Busquets : Alfonso
* Wilmar Agudelo : mutikoa
* Juan Carlos Álvarez : 4x4ren gidaria
* Jairo Alzate : taxi gidaria
* Zulma Arango : zerbitzaira
* José Luis Bedoya : taxi gidaria
* Cenobia Cano : Alexisen ama
* Eduardo Carvajal : taxi gidaria
* Olga Lucía Collazos : emakume haurduna
* Jorge A. Correa : hilotza
* Phanor Delgado : taxi gidaria
* Albeiro Lopera : punka

## Erreferentziak

* ↑ www.sansebastianfestival.com

## Kanpo estekak

* Datuak: Q2758540